Lolland-Falsters Stifts-Tidende, 1845-12-06
En ung, 21 Aar gammel Pige, Röschen Klöble fra Urach, der conditionerer som Boutik=Jomfru i Tübingen, lærte der flygtigt at kjende en Pharmacent, ved Navn Gottlieb Kleppler, i hvem hun forelskede sig, uden at han just tog nogen videre Notits deraf. En Mellemhandlerinde, en Bondepige fra det nære Lustnau, sneg sig imellem dem, og denne Slange har nu i samfulde 14 Aar holdt den stakkels godmodige Pige hen med lutter fingerede, skuffende Breve. Uagtet Roschen Kloble i alle disse 14 Aar ikke en eneste Gang fik den formeentlige Elsker at see, uagtet hun i denne lange Tid idelig i hans Breve blev tryglet om Penge, Sukker, Liqueurer, Lærred o. a. desl.; uagtet man smurte hende Løgne paa, der grændsede til det Utrolige, f. Ex. at der i Holland existerede en egen Straffeanstalt, hvorhen de Pharmacenter bleve henbragte, der ikke bestode i deres Exammen; uagtet hendes formeentlige Elsker, i hans Breve, vandrede fra det ene Fængsel til det andet, Aar ud og Aar ind brak baade Hals og Been, og henstraktes fra det ene Sygeleie paa det andet, naturligviis blot for i disse 14 lange Aar bestandig at kunne afpresse hende Understøttelser: saa var denne stakkels Pige dog trofast og ufortrøden i sin stille Kjærlighed, indtil hun endelig ved en Annonce i den "schwabiske Mercur, hvori anmeldtes: "at Apotheker Kleppler var død, efterladende sig Kone og Børn, blev revet ud af hendes 14 Aars lange, ulykkelige Drom, og oplyst om, at hun i 14 Aar havde modtaget lutter falske Breve og Qvitteringer, i al den Tid var bleven bedraget af disse falske Breves Overbringerske, hvem hun ansaae for sin trofaste Veninde og sin Kjærligheds omhyggeligste Vogterske. De Pengeunderstøttelser, som i denne lange Tid vare blevne afpressede den stakkels Bedragne, idet man lod alle Kjærlighedens, Medlidenhedens, Haabets, Skinsygens og Fortvivlelsens Qvaler virke paa hende, beløb sig til omtrent 5000 Gylden. Hun og hendes Søster have opoffret Alt, og vare aldeles blottede for Alt, da de omsider gjorde den frygtelige Opdagelse, at de vare forte bag Lyset. Kun en Qvinde kan lade sig saaledes bedrage; men ogsaa kun en Qvinde kan saaledes lade et ungt, trofast Hjerte fortæres af en fjortenaarig Jlds Qvaler. Da Dr. Seidensticker (som formedelst politiske Forseelser har været fængslet i 14 Aar i Hannover) indskibede sig fra Bremen til America blev der overleveret ham et Creditiv paa et newyorker Huus tilet Beløb af 700 Rdlr. Cour., som nogle bremer Handelshuse i al Stilhed havde sammenskudt. Hans Kone var med den yngste Søn, der er født efter Mandens Jndspærring, og hvem Faderen saaledes endnu aldrig havde seet, ilet hid fra Hannover, for at tage Afsked med Manden; men kom for sildig. Til næste Foraar følger hun efter til America, hvorhen en bremer Skibs heder har tilstaaet hende og Børnene fri Overfart. Samme, Lettelse blev ogsaa Dr. Seidensticker selv tildeel. J Papiirfabricationen forestaaer atter en stor Forandring. J Fabrikken i Echarcon i Frankrig er der nemlig, i Nærværelse af tvende, af Regjeringen dertil udnævnte Commissairer, gjort Forsøg med at tilberede Papiir af forskjellige, paa Trævlestof rige Planter, som de varme Zoner, og allerede Algerien, frembringe i stor Mængde, f. Ex. Alder eller Agaver, Bananblade og deslige, og disse Forsøg ere fuldkommen lykkedes. Papiir af disse Substantser har endogsaa langt mere Fasthed, end det af Klude beredede; Udtværings-Processen kan tilendebringes i 2 Timer, Blegningen i 3, og man slip per her med 10 a 12 pCt. Svind, naar Kludene medtage derimod 20, 30, ja undertiden 35 pCt. Fremdeles sparer man herved den langsomme, kostbare og for de dermed beskjæftigede Arbeideres Sundhed endogsaa skadelige Sortering, der er uadskillelig fra Fabricationen med Klude.